***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2022-2023 нче уку елы)

**11 нче сыйныф**

**Үткәрү вакыты – 180 минут**

**Максималь балл – 70**

**I. Тестлардан дөрес җавапны билгеләгез.**

1. Рәт гармониясенә бусынмаган сүзне билгеләгез. **(2 балл)**

а) *шигырь*

**ә) *шагыйрь***

б) *гомер*

в) *каләм*

2. Фразеологик әйтелмәнең мәгънәсен билгеләгез. **(2 балл)**

***Маңгае йолдызлы***

**а) *бәхетле***

ә) *гаепле*

б) *яралы*

в) *мактанчык*

3. Ясалма сүзне билгеләгез. **(2 балл)**

а) *бишек*

**ә) *бишлек***

б) *бишәү*

в) *бишенче*

4. Асыл сыйфатны билгеләгез. **(2 балл)**

а) *урмандагы*

ә) *көзге*

б) *фәнни*

**в) *сары***

5. Үтенүне белдерә торган кисәкчәне билгеләгез. **(2 балл)**

а) *ләбаса*

ә) *һич*

**б) *-чы***

в) *кына*

6. Калын хәрефләр белән бирелгән сүзнең нинди җөмлә кисәге икәнлеге дөрес күрсәтелгән рәтне билгеләгез. **(2 балл)**

*Яхшы җырның даны* ***үзеннән*** *алда йөри.* (Мәкаль)

а) ия

**ә) тәмамлык**

б) урын хәле

в) аергыч

7. Икеләнүне белдерә торган кереш сүзне билгеләгез. **(2 балл)**

**а) *мөгаен***

ә) *зинһар*

б) *билгеле*

в) *ичмасам*

8. Җөмләнең төре дөрес күрсәтелгән рәтне билгеләгез. **(2 балл)**

*Тел әйтә алмаганны җыр әйтер.* (Мәкаль)

а) гади җөмлә

ә) теркәгечле тезмә кушма җөмлә

б) теркәгечсез тезмә кушма җөмлә

**в) иярченле кушма җөмлә**

9. Җөмләдәге иярчен компонентның төзелеше һәм мәгънә ягыннан төре дөрес күрсәтелгән рәтне билгеләгез. **(2 балл)**

*Кулың җиткән ботакның җимешен өз.* (Мәкаль)

а) синтетик тәмамлык җөмлә

ә) синтетик урын җөмлә

**б) синтетик аергыч җөмлә**

в) аналитик аергыч җөмлә

10. Җөмләдәге компонентлар санын билгеләгез. **(2 балл)**

*Кеше ышанмаслык сүзне чын булса да сөйләмә.* (Мәкаль)

а) 2

**ә) 3**

б) 4

в) 5

**II. Башыгызны эшләтегез.**

*Коралда кырык кешенең көче бар. Эшләнеп бетмәгән эшнең бәясе тишекле бер тиен.* **(4 балл)**

**III. Теоретик бирем.**

Нокталар урынына тиешле сүзләрне өстәп языгыз. **(10 балл)**

*Кадер сүзендә ике сузык аваз,* ***өч*** *тартык аваз бар. Сузык авазлары: [****ә****] һәм [****э****]. Ул сингармонизм законының рәт гармониясенә* ***буйсынган****.* ***Ике*** *иҗектән тора. Аңа* ***нечкә*** *кушымча ялгана. Ул –* ***гарәп/гарәп-фарсы*** *алынмасы. Синонимы –* ***хөрмәт****,**ихтирам. Кадер –* ***исем*** *сүз төркеме. Кадер сүзеннән* ***парлы*** *исемнәр ясала.*

**IV. Гамәли-иҗади бирем.**

1. Җөмләләрне татар теленә тәрҗемә итеп языгыз. **(8 балл)**

Мәсәлән: *Ул, мөгаен, элеккечә иртән печенье белән кәһвә эчәдер.*

*Агулы гөмбәне, һичшиксез/әлбәттә, ашарга яраклы гөмбә белән еш бутыйлар.*

*Ишекне ачтылар, һәм ишегалдыннан аш бүлмәсенә саф һава килеп керде.*

*Мин тәрәзәне ачкач, бүлмә канәфер чәчәгенең хуш исе белән тулды.*

2. Төшеп калган сүзләрне языгыз. **(8 балл)**

*Бервакыт Мәскәүдә, татарлар оештырган концерт барышында, залда* ***утырган*** *бер рус кешесенең сәхнәгә “Телегез искиткеч гүзәл, аның киләчәге зур,* ***мин*** *аны, һичшиксез, өйрәнәчәкмен”* ***дигән*** *язу җибәрүе хәтеремдә. Бу* ***кешегә*** *телебезнең милли моңыбызга үрелеп баруы тәэсир ясаган, күрәсең.*

*Тел* ***һәм*** *моң – милләт сакчылары. Тел бетсә, моң да калмый, милләт бетә. Балалар русча да, инглизчә дә, французча да, алманча да укысыннар. Тик менә шушы телләрнең, гомумән, белем-мәгърифәтнең ачкычы туган телебез икәнлеген онытмасыннар. Алар үсеп* ***буйга*** *җиткәч, җәмгыятьтә үз* ***урыннарын*** *алгач, “Дөньяда күп нәрсә белдем син туган тел аркылы” диярлек* ***булсыннар****.* (Индус Таһировтан)

2.1. Сүзләрнең синонимнарын языгыз. **(2 балл)**

*тәэсир* – **йогынты**, *алманча* – **немецча**

2.2. *Җәмгыятьтә* сүзенең транскрипциясен языгыз. **(2 балл)** [**җәмғийәттә**]

2.3. Һәмзә тартыгы кулланылган сүзне күчереп языгыз. **(1 балл)** **(тәэсир)**

2.4.Кушма сүзләрне күчереп языгыз, мәгънәле кисәкләрен аерыгыз. **(3 балл)** (**бервакыт, искиткеч, һичшиксез**)

3. Туган телегез сезнең өчен нәрсә ул? Сез аны нигә өйрәнәсез? Шул хакта 12 җөмлә төзеп языгыз. **(12 балл)**