***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2022-2023 нче уку елы)

**7 нче сыйныф**

**Үткәрү вакыты – 150 минут**

**Максималь балл – 64**

**I. Тестлардан дөрес җавапны билгеләгез.**

1. [w] авазы булган сүзне билгеләгез. **(2 балл)**

а) *телевизор*

ә) *юкә*

**б) *дәүләт***

в) *үлән*

2. Басымы соңгы иҗеккә төшмәгән сүзне билгеләгез. **(2 балл)**

а) *барам*

**ә) *барабыз***

б) *бардык*

в) *бардылар*

3. Рус алынмасын билгеләгез. **(2 балл)**

а) *алгебра*

**ә) *мунчала***

б) *һәйкәл*

в) *йорт*

4. ***Элек*** сүзенең синонимын билгеләгез. **(2 балл)**

а) *тиздән*

ә) *бүген*

б) *быел*

**в) *әүвәл***

5. Парлы сүзне билгеләгез. **(2 балл)**

**а) *мал(туар)***

ә) *баш(кала)*

б) *бака(яфрагы)*

в) *драм(түгәрәк)*

6. Кимлек дәрәҗәсендәге сыйфатны билгеләгез. **(2 балл)**

а) *соры*

ә) *сорырак*

б) *соп-соры*

**в) *соргылт***

7. Билгеләү алмашлыгын билгеләгез. **(2 балл)**

а) *алар*

**ә) *һәрчак***

б) *кемдер*

в) *шушы*

8. Саф рәвешне билгеләгез. **(2 балл)**

**а) *җәяү***

ә) *ерак*

б) *элек*

в) *күп*

9. Билгесез киләчәк заман хикәя фигыльне билгеләгез. **(2 балл)**

а) *килде*

ә) *килгән*

б) *киләчәк*

**в) *килер***

10. Җәенке җөмләне билгеләгез. **(2 балл)**

а) *Кыш.*

ә) *Туңдырды.*

б) *Кар ява.*

**в) *Йомшак кар ява.***

**II. Башыгызны эшләтегез.**

Читлеккә өйрәнгән кош иректә башын югалтыр. Карчыга авызыннан ит кире чыкмый. **(4 балл)**

**III. Теоретик бирем.**

Нокталар урынына тиешле сүзләрне өстәп языгыз. **(10 балл)**

*Явым-төшем сүзендә* ***дүрт*** *сузык аваз,* ***алты*** *тартык аваз бар. Ул сингармонизм законының рәт һәм* ***ирен*** *гармониясенә буйсынган. Сүз басымы* ***беренче*** *компонентның* ***икенче/соңгы*** *иҗегенә төшә. Явым-төшем –* ***исем*** *сүз төркеме, ясалышы ягыннан* ***парлы*** *сүз. Сүзнең тамырлары –* ***яу(в)*** *һәм* ***төш****. Явым-төшем сүзеннән -сез кушымчасы ярдәмендә* ***сыйфат*** *сүз төркеме ясала ала.*

**IV. Гамәли-иҗади бирем.**

1. Җөмләләрне татар теленә тәрҗемә итеп языгыз. **(4 балл)**

Мәсәлән: *Сез үз үзегезне кулга алырга тиешсез.*

*Гадәттә ул мәктәпткә җәяү йөри.*

*Кичен алар өйнең астын өскә китерделәр, ләкин китапны тапмадылар.*

*Мин балачакта балетта биергә хыялланган идем.*

2. Төшеп калган кушымчаларны һәм сүзләрне языгыз. **(8 балл)**

*Бердән****бер*** *көнне Карга Күке белән очрашкан. Алар бер-берсе****нең*** *хәл-****әхвәлен*** *сорашканнар. Күке, Карга белән хушлашып, үз юлына китә.* ***Очып*** *барып, бер агачка куна да, бик матур итеп:*

* *Күк-ке, күк-ке, - дип кычкыра башлый.*

*Карга моны ишетеп көнләшеп куя.*

* *Мин Күке кебек үз исемемне әйтеп бетерә алмам****мыни****? Минем тавышым да көр, сыным да матур, - ди ул.*

*Шуннан* ***соң*** *Карга: “Кар-га, Кар-га”, - дип кычкырып йөри башлый.*

*Бервакыт Карга, азык* ***эзләп*** *йөргәндә, бер Тургайны эләктереп ала да авызына каба. Шулчак Тургай Каргадан:*

* *Агай, синең исемеңне беләсем килә. Син миңа үз исемеңне әйтә күр инде, - дип үтенгән.*
* *Кар-га, Кар-га, - дип кычкырган Карга. Тургай Карга авызыннан* ***очып*** *чыгып та китә. Карга үз исемен әйткәнгә бик үкенгән. Шуннан соң ул үз исемен бервакытта да тулысынча әйтми, “Карр, карр”, - дип кенә кычкыра икән.* (Башкорт халык әкияте)

2.1. Сүзләрнең синонимнарын языгыз. **(3 балл)**

*хушлашып* – **саубуллашып**, *сыным* – **гәүдәм**, *эләктереп –* **тотып**

2.2. *Үкенгән* сүзенең транскрипциясен языгыз. [**үкэңгән**] **(2 балл)**

2.3.Кушма сүзләрне күчереп языгыз, мәгънәле кисәкләрен аерыгыз. (**бердәнбер, бервакыт, бервакытта**). **(3 балл)**

3. Сезнең исемегез нинди мәгънә аңлата? Ни өчен сезгә әти-әниегез шундый исем кушкан? Шул хакта 6 җөмлә төзеп языгыз. **(10 балл)**